ඒ අනුව, මීගමුව කොට්ඨාශයේ සීදුව පොලිස් බල ප්‍රදේශයටත්, කැලණිය කොට්ඨාසයේ ජාඇල සහ කඳාන පොලිස් බල ප්‍රදේශවලට සහ ගම්පහ පොලිස් කොට්ඨාසයේ දිවුලපිටිය, මිනුවන්ගොඩ, වේයන්ගොඩ, ගම්පහ, ගනේමුල්ල, කිරිඳිවැල, දොම්පේ, මල්වතුහිරිපිටිය, මීරිගම, නිට්ටඹුව, පූගොඩ, වීරගුල, වැලිවේරිය, පල්ලෙවෙල, යක්කල පොලිස් බල ප්‍රදේශවලට නැවත දැනුම් දෙන තුරු නිරෝධානයන ඇඳිරි නීතීය ක්‍රියාත්මකයි.මේ වනවිටත් ඇඳිරි නීතිය කඩකළ පුද්ගලයින් 64 දෙනෙකු අත්අඩංගුවට ගෙන ඇති අතර, ඔවුන්ට එරෙහිව නිරෝධායන සහ රෝග වැළැක්වීමේ ආඥා පනත යටතේ මෙන්ම අපරාධ නීතිය යටතේ කටයුතු කරන බවයි නියෝජ්‍ය පොලිස්පති අජිත් රෝහණ කියා සිටියා.එමෙන්ම, සබරගමුව හැර දිවයිනේ අනෙකුත් පළාත් 08 හි උපකාරක පංති ද නැවත දැනුම්දෙනතුරු පළාත් ආණ්ඩුකාරවරු ප්‍රකාශ කළා.කොරෝනා වෛරසය පැතිරීම හේතුවෙන් රජය පනවා ඇති රෙගුලාසි වනෝද්‍යානවලද ක්‍රියාත්මක බව වනජීවි අමාත්‍ය සී.බී.රත්නායක ප්‍රකාශ කළා.